Gyurcsány: A kormány elutasítja a kollektív bûnösség elvét
A magyar kormány elutasítja a kollektív bûnösség elvét, és sajnálatosnak, a két ország közös érdekeivel, az Európai Unió elveivel ellentétesnek tartja a szlovák parlament döntését a Benes-dekrétumok megerõsítésérõl.
A Gyurcsány Ferenc miniszterelnök szavait tolmácsoló Daróczi Dávid kormányszóvivõ szerint Magyarország a megbékélés pártján áll a feszültségkeltéssel szemben, ezért nem támogat olyan lépéseket, amelyek ezzel ellentétesek, ezért tartja sajnálatosnak a Szlovák Köztársaság Nemzeti Tanácsa által elfogadott határozatot.

A kormányszóvivõ tájékoztatása szerint a kormányfõ úgy látja, a szlovák parlament csütörtöki határozatából nehéz megérteni, hogy az azt megszavazó pártok miként szándékoznak meghaladni a korábban alkalmazott kollektív bûnösség elvét.

A kormányhoz tartozó nacionalista erõ, a Ján Slota vezette Szlovák Nemzeti Párt (SNS) indítványa nyomán immár dokumentummal védelmezett dekrétumok alapján a háború utáni Csehszlovákiában a magyarokat és a németeket megfosztották állampolgárságuktól, kitelepítették, csehországi kényszermunkára  hurcolták el õket, mindezt a kollektív bûnösség elvei szerint, amely elv az Európai Unió számára deklaráltan elfogadhatatlan.

A magyar kormány határozott álláspontja, hogy a Benes-dekrétumok közösségeket sújtó részei igazságtalanok voltak. A kormányfõ szerint nem a múltbéli büntetések megerõsítésére, hanem a bizalomépítésre és kölcsönösen elõnyös együttmûködésre van szükség a két ország kapcsolataiban.

A felvidéki magyarok és a németek II. világháború utáni meghurcoltatását törvényesítõ Benes-dekrétumok érinthetetlenségét kimondó pozsonyi parlamenti határozatot mellett szavaztak a szlovák honatyák, ellene a Magyar Koalíció Pártja húsz képviselõje.

Az Európai Parlament 2002-ben készült jogi véleménye világos útmutatást ad ilyen esetekre. A szerint nem lehet csorbítani az európai állampolgárok jogegyenlõségét, és ha a múltban ettõl eltérõ döntés született volna, azt célszerû kritikával illetni és meghaladni - hangsúlyozta Gyurcsány Ferenc.

A pártok és az EP-képviselõk is tiltakoztak

A Benes-dekrétumok érinthetetlenségét szentesítõ határozat ellen csütörtökön európai parlamenti képviselõk is tiltakoztak. Bauer Edit szlovákiai néppárti, Gál Kinga magyar néppárti, Ewa Klamt és Manfred Weber német néppárti, valamint Kósáné Kovács Magda magyar szocialista képviselõ levelet intézett Jean-Marie Cavadához, az Európai Parlament állampolgári joggal foglalkozó bizottságának (LIBE) elnökéhez. Ebben azt kérik tõle, hívja fel Hans-Gert Pöttering parlamenti elnök figyelmét erre a - megfogalmazásuk szerint - szégyenteljes pozsonyi határozatra.

Az MSZP számára elfogadhatatlan, megdöbbentõ a szlovák parlamenti határozat - tudatta Kozma József, a szocialista párt külügyi és európai ügyek munkacsoportjának vezetõje.

Korábban Németh Zsolt, a Fidesz külügyi kabinetvezetõje is elfogadhatatlannak nevezte a Benes-dekrétumok megerõsítését, amellyel szerinte a szlovák parlament félremagyarázhatatlanul és egyértelmûen a kollektív bûnösség elvét erõsítette meg, többek között a felvidéki magyarság irányában.

A KDNP esti nyilatkozatában a kormánytól a pozsonyi nagykövet hazarendelését követeli.
Magyar Köztársaság Kormánya pártpolitika Európa Gyurcsány Ferenc Európai Unió Bene¹-dekrétumok parlament